Езоп
Волове и ок

Превод от старогръцки: Тодор Сарафов, 1967

chitanka.info

Волове теглели кола. Понеже окът скърцал, те се извърнали и му казали:

— Ей, приятелю! Ние теглим целия товар, а ти викаш.

Така и някои хора, макар че други изнемогват, се преструват, че те самите се мъчат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.